JERUUSALEMMA UUDISED
Eetris on Jeruusalemma Uudiste erisaade. Tere laupäevaõhtust!
Käes on sarja "Maailm lõpusirgel" 2. osa -
"Koguduse ülesvõtmine - fakt või väljamõeldis?"
Asume uurima üht Piibli ilmutust,
mis on üks neid enim segadust ja vastakaid arvamusi tekitanud
teoloogilisi doktriiniküsimusi.
Koguduse ülesvõtmise doktriin - kas sel on mingit alust?
Kas see on eesootav, Piibliga seotud absoluutne tõotus, eksiõpetus
või on Paulus koos kaaslastega asjast valesti aru saanud?
Uurime, millega tegu
ja mida õpetavad erinevad Piibli kirjakohad.
Nagu eelmises osas tõdesime, mainis prohvet Hoosea kunagi,
et tuleb aeg, mil Iisrael ei saa enam Jumala preestriks olla.
Prohvet Taanielile ilmutati sellest veidi selgemalt ja laiemalt.
Taanieli 9:23-27 -
"Seepärast pane tähele Sõna ja õpi mõistma nägemust!
Seitsekümmend aastanädalat on seatud su rahvale
ja su pühale linnale üleastumise lõpetamiseks, patule piiri panemiseks
ja süüteo lepitamiseks, igavese õiguse toomiseks,
nägemuse ja prohveti kinnitamiseks ja Kõigepühama võidmiseks.
Ja tea ning mõista: alates sõna tulemisest
Jeruusalemma taastamiseks ja ülesehitamiseks
kuni võitud vürstini on seitse aastanädalat;
ja kuuskümmend kaks aastanädalat -
siis on see jälle üles ehitatud turgude ja vallikraavidega,
kuigi aegade surve all. Ja aegade lõpus,
pärast kuutkümmend kahte aastanädalat, kaotatakse võitu
ja teda ei ole enam;
linna ja pühamu hävitab ühe saabuva vürsti rahvas;
ent lõpp tuleb uputusega ja lõpuks on sõda:
hävitus on määratud.
Ja ta teeb paljudega kindla lepingu üheks aastanädalaks;
poole aastanädala pealt ta lõpetab tapa- ja roaohvri;
hävitaja tuleb koletise tiibadel,
kuni määratud lõpp voolab üle hävitaja."
See Taanieli 70 aastanädala prohveteering mainib fakti,
et kogu too 490, vanatestamentliku aasta periood
on määratud Jumala ja Tema omandrahva Iisraeli suhtele,
täpsemalt ka selle parandamiseks.
Taaniel teatab seega, et mingist teatud hetkest loetakse 490 VT aastat,
seejärel Jumala ja Iisraeli suhe taastatakse, mässumeelsus lõpeb,
patud pitseeritakse ehk neid ei mäletata enam,
ning samas kaetakse ka kuriteod ja võimutseb igavene õigsus.
Kõigepüham ei tähenda siin templi pühimat paika,
vaid Kristust, tulevase rahuaja millenniumi võitud valitsejat.
Antud aja raames saan asjast vaid kokkuvõtte teha.
Taanieli mainitud 490 aastast jõudis kuluda 483 aastat,
kui toimusid Kolgata sündmused, lõppes vana leping
ja loodi uue lepingu kogudus.
7-aastane periood jäi ootama aega,
kui Iisrael saab olla taas Jumala preester
ehk hea sõnumi levitaja.
Tasub teadvustada, et need asjad on määratud taevas.
Nii võeti toona, 2000 aasta eest
evangeeliumi levitamise teatepulk Iisraelilt ära
ja anti uue lepingu kogudusele ning töö kestab tänaseni.
Kuid ühel päeval see lõpeb. Paulus selgitab seda järgmiselt:
Roomlaste 11:25 - "Vennad, ma ei taha ju,
et teile jääks teadmata see saladus - et teie poleks enda meelest targad -,
et Iisraelile on osaliselt tulnud paadumus,
kuni paganate täiskogus on sisse astunud."
Ja 1. Tessalooniklaste 4:13-18 - "Meie ei taha aga, vennad,
et teil jääks teadmata nende järg, kes on läinud magama,
et teie ei oleks kurvad nagu need teised, kellel ei ole lootust.
Sest kui me usume, et Jeesus on surnud ja üles tõusnud,
siis usume ka, et Jumal äratab Jeesuse kaudu üles need,
kes koos temaga on läinud magama.
Jah, seda me ütleme teile Issanda sõnana,
et meie, kes me üle jääme elama Issanda tulekuni,
ei jõua ette magamaläinutest, sest Issand ise tuleb sõjahüüu,
peaingli hääle ja Jumala pasuna saatel alla taevast
ning esmalt tõusevad üles surnud, kes on läinud magama Kristuses,
pärast kistakse meid, kes me oleme üle jäänud elama,
ühtviisi koos nendega pilvedes üles õhku Issandale vastu,
ja nõnda me saame alati olla koos Issandaga.
Julgustage siis üksteist nende sõnadega!"
Pauluse väitel on äsjane sõnum tulnud otse Issandalt
ja seda ei saa ühes või teises suunas muuta.
Ühel hetkel tulevikus saab see kõik juhtuma.
Kristuses surnud ning tollal uskuvad ja elusolevad inimesed
saavad kogeda kohtumist ülestõusnud Issandaga
tuules ja pilvedes, nagu algtekst seda väljendab.
Veel üks, ehk olulisim Uue Testamendi kirjakoht,
mis räägib nii ülesvõtmisest kui selle toimumise ajast.
Jeesuse enda sõnad oma jüngritele
ja seega ka oma järgijatele, sulle ja mulle.
Johannese 14:1-3 - "Teie süda ärgu ehmugu!
Uskuge Jumalasse ja uskuge minusse!
Minu Isa majas on palju eluasemeid. Kui see nõnda ei oleks,
kas ma siis oleksin teile öelnud, et ma lähen teile aset valmistama?
Ja kui ma olen läinud ja teile aseme valmistanud,
tulen ma jälle tagasi ja võtan teid kaasa enese juurde,
et teiegi oleksite seal, kus olen mina."
Jeesus mõtleb taevast kodu Isa juures.
Asi pole millenniumis, 1000-aastases kuningriigis maa peal,
vaid milleski, kus saame olla seitse aastat,
enne Jeesuse füüsilist naasmist maa peale.
Paulus mainib sama teemat hämmingus Tessaloonika kogudusele
mitmes kohas järgmiselt: 1. Tessaloonika 1:10; 5:9; 4:18 -
"Ning ootama taevast tema Poega Jeesust,
kelle ta on surnuist üles äratanud
ja kes meid tõmbab välja tulevasest vihast."
"Sest Jumal ei ole meid asetanud viha alla,
vaid pääste saamiseks meie Issanda Jeesuse Kristuse läbi."
"Julgustage siis üksteist nende sõnadega!"
Hiljem mainib ta otsekui kokkuvõtlikult Tiituse kirja 2. peatüki, 13. salmis:
"Oodates õndsa lootuse täitumist
ning suure Jumala ja meie Päästja Jeesuse Kristuse kirkuse ilmumist."
Minu meelest tuleb kõike, mida Piiblis neist asjust räägitakse,
mõista nii, et Issand tuleb tagasi, meid võetakse õhus Talle vastu
ja seejärel saame olla Temaga Talle pulmades
ning pärast 7-aastast vihaaega koos Temaga maale tagasi tulla.
Nii et vaatame nüüd, mis ajal see ülesvõtmine tulevikus toimub.
Ilmutuse 7. peatükis, salmides 3-4 näeme gruppi juute,
kokku 12 000 kõigist Iisraeli 12 hõimust,
kes pitseeritakse elava Jumala pitseriga,
enne kui ükski Ilmutusraamatu kohtumõistmistest maal aset leiab.
Need 144 000 messiaanlikku juuti lähevad kõikjale evangeliseerima
Taanieli mainitud viimase ehk 70 aastanädala alguses.
Kohe viha ja viletsusaja alguses.
Kogudust on lubatud sellest hoida.
Nii et siis, kui kogudus taevas on,
naaseb preestriamet taas Iisraeli rahvale.
Need 144 000 ülesvõtmises ei osale,
kuid kuulsid evangeeliumi mingil eluetapil
koguduse kuulutamise kaudu.
Usklikuks saamine juhtus aga hiljem, pärast koguduse ülesvõtmist.
Vastasel juhul oleksid nad sellest osa saanud.
Piibli selge ilmutus on,
et kogudus ei pea kohtuma Issanda viha päeva õudustega,
vaid päästetakse sellest.
Vaatame nüüd, mida Ilmutusraamatus räägitakse.
13. peatükis kujutatakse juba antikristuse esinemist
ja tema jõuallikat saatanat,
ning kolmandat partnerit valeprohvetit, kelle imetegusid maailm imetleb.
5. salmis ilmutatakse nende võimu pikkus -
42 kuud ehk täpselt 3,5 aastat.
Selle all mõistetakse suurt viletsusaega, Jaakobi viletsust
ja kogu katsumusaja teist poolt.
6. salmis räägitakse, et antikristus saab pilgata Jumalat
ja Tema nime, Tema telki ning neidki, kes taevas elavad.
Kes need on, kes taevastes telkides elavad?
Mäletame, mida Jeesus ütles: "Lähen valmistama teile aset...,
ja tulen jälle tagasi ja võtan teid kaasa enese juurde,
et teiegi oleksite seal, kus olen mina."
Jeesus on siis igal juhul sel ajal taevas. Selles pole kahtlust.
Ja usun kindlalt, et koos Temaga on seal ka ülesvõetud kogudus.
Ilmutuse 12:10-12 - "Ja ma kuulsin suurt häält taevast hüüdvat:
'Nüüd on käes pääste ja vägi ning meie Jumala kuningriik
ning tema Kristuse meelevald,
sest välja on heidetud meie vendade süüdistaja,
kes süüdistab neid Jumala ees päeval ja ööl."
Nemad on ta ära võitnud Talle vere läbi
ning oma tunnistuse sõna läbi ega ole oma elu armastanud surmani.
Seepärast rõõmustage, taevad, ning teie, kes neis viibite!
Häda maale ja merele, sest kurat on tulnud alla teie juurde;
ta on suures raevus, teades, et tal on aega üürikeseks."
See antikristuse pilgata olev grupp ei ole inglid,
sest inglite kohta ei mainita kordagi, et nad oleksid pestud Talle verega.
Kuid üks grupp identifitseerib end ja sobib selle pildiga väga hästi.
Taevas on seega grupp elanikke -
meie, kes samastame end maal asuvate vendadega,
nendega, keda saatan on päeval-ööl Jumala ees süüdistanud.
Maal elavad vennad on seega Talle verega pestud usklikud,
nagu tekst selgelt ütleb;
taevas elavad on samuti maal elanud, Talle verega pestud usklikud.
Neid polnud vaja enam süüdistada;
nad on süüdistuste ulatusest juba väljas,
kuid maa peal olevad vennad on veel saatana süüdistatute seas.
See rõõmustav grupp tõdeb,
et saatan on süüdistanud nende maal elavaid vendi päeval-ööl
ehk see on kestnud kaua, juba enne viletsusaja keskpaika.
Nüüd võetakse see võimalus talt ära. Ta heidetakse alla, maa peale,
ja ta teab, et tal on aega täpselt 3,5 aastat.
See toimub seega enne suurt viletsust,
enne metsalist ja selle märke ja enne valeprohvetit.
Taevas elab seega enne viletsust, enne metsalist ja selle märke,
grupp Talle verega pestud, maalt ära viidud elanikke,
kes pole inglid, vaid ülesvõetud kogudus.
On raske mingile muule järeldusele tulla.
Neid POLE üles võetud keset viletsusaega,
vaid vähemalt 3,5 aastat varem.
See on tänaseks kõik. Järgmisel korral on teemaks metsaline ja selle märgid.
Lisainfot saab minu sügisel ilmuvast raamatust.
Soomekeelses raamatus on 350 lehekülge. Hind 30 eurot.
Ettetellijad ei pea maksma saatmiskulu.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee